kardosdrur/scandi-wiki huggingface dataset:
Dansk Danse Grand Prix

Dansk Danse Grand Prix er en dansekonkurrence med det formål at finde Danmarks repræsentant til Eurovisionens Danse Grandprix, også kaldet Eurovision Dance Contest (EDC). Konkurrencen blev afholdt første gang den 24. august 2007 med parret Mette Skou Elkjær og David Kim Ehlers Jørgensen som vindere. Mette og David skal derfor repræsentere Danmark ved EDC 2007 i London den 1. september 2007.

Der deltog tre par i finalen, der blev afholdt på Rådhuspladsen i København. De tre par var udvalgt af et dommerpanel blandt i alt otte par, der var udpeget af Dansk Sportsdanser Forbund. De tre par var:

 Mette Skou Elkjær & David Kim Ehlers Jørgensen
 Lotte Rodenberg & Kristjan Vellejus
 Maija Salminen & Martin Parnov Reichardt

Ved finalen præsenterede hvert par to danse, en klassisk (standard- eller latin) og en freestyle.

Vinderne blev fundet efter en sms-afstemning blandt tv-seerne, der talte 50%, og en afstemning blandt de tre dommere Claus Larsen, Helle Loft Jensen og Lene James Mikkelsen, der også talte 50%. Der var toppoints til Mette og David fra både tv-seerne og de tre dommere.

Danse Grand Prix
Danske tv-serier fra 2000'erne
Kemoterapi

Kemoterapi er en metode til behandling af kræft, hvor man anvender cellegifte (cytostatika) til at bremse cellernes deling eller cellernes stofskifte og dermed kræftens spredning i kroppen.

Udover kræftcellerne påvirker kemoterapien også kroppens normale celler, hvilket medfører ofte ubehagelige og belastende bivirkninger. De fleste normale celler har en langsommere deling, ligesom de er mere modstandsdygtige end kræftcellerne, men cellerne i slimhinder, hår, hud og knoglemarv bliver ofte påvirket, idet de deler sig hurtigere end andre celler i kroppen.

Eksterne henvisninger 

 Kemoterapi. Patienthåndbogen, sundhed.dk
 Kemoterapi. Mennesker og medicin.dk
 Behandling med kemoterapi. Århus Universitetshospital 
 Kræftens Bekæmpelses side om kemoterapi

Kræftbehandling
Big Hits (High Tide and Green Grass)

Big Hits (High Tide and Green Grass) er det første officielle opsamlingsalbum fra The Rolling Stones, der blev udgivet sent i 1966 af Decca Records i England, og i USA af London Records, bandets amerikanske udgiver på dette tidspunkt. Albummet, der indeholdte nogle af bandets største hits, blev udgivet syv måneder før i England end i USA. De to udgivelser indeholdt forskellige cover og numre.

Historie

USA udgivelsen 

Den blev nummer tre på de amerikanske charts liste, hvor den blev i to år. Big Hits (High Tide and Green Grass) viste sig at være et stort hit, og er stadig et populært Rolling Stones album.

England udgivelsen 

Den engelske Big Hits (High Tide and Green Grass)  indeholdt numre der havde været udgivet i USA. The Rolling Stones debut single af Chuck Berrys ”Come On” var med. Men dens mere succesfulde opfølger ” I Wanna Be Your Man”, komponeret af rivalerne John Lennon/Paul McCartney, kom ikke med.  Big Hits (High Tide and Green Grass)  blev nummer fire på den engelske charts liste.

Spor

Udgivelsen i USA 

 Alle sangene er skrevet af Mick Jagger and Keith Richards undtaget hvor andet er påført.

 "(I Can't Get No) Satisfaction" – 3:43 
 "The Last Time" – 3:40 
 "As Tears Go By" (Mick Jagger/Keith Richards/Andrew Loog Oldham) – 2:45 
 "Time Is on My Side" (Norman Meade) – 2:58 
 "It's All Over Now" (Bobby Womack/Shirley Jean Womack) – 3:26 
 "Tell Me (You're Coming Back)" – 3:46 
 "19th Nervous Breakdown" – 3:56 
 "Heart of Stone" – 2:50 
 "Get Off of My Cloud" – 2:55 
 "Not Fade Away" (Buddy Holly/Norman Petty) – 1:48 
 "Good Times, Bad Times" – 2:31 
 "Play With Fire" – 2:13

Udgivelsen i England 

 Alle sangene er skrevet af Mick Jagger og Keith Richards undtaget hvor andet er påført.

 "Have You Seen Your Mother, Baby, Standing in the Shadow?" – 2:34 
 "Paint It, Black" – 3:45 
 "It's All Over Now" (Bobby Womack/Shirley Jean Womack) – 3:27 
 "The Last Time" – 3:40 
 "Heart of Stone" – 2:46 
 "Not Fade Away" (Buddy Holly/Norman Petty) – 1:48 
 "Come On" (Chuck Berry) – 1:49 
 "(I Can't Get No) Satisfaction" – 3:43 
 "Get Off of My Cloud" – 2:55 
 "As Tears Go By" (Mick Jagger/Keith Richard/Andrew Loog Oldham) – 2:45 
 "19th Nervous Breakdown" – 3:57 
 "Lady Jane" – 3:08 
 "Time Is on My Side" (Norman Meade) – 2:53 
 "Little Red Rooster" (Willie Dixon) – 3:05 

Opsamlingsalbum fra 1966
Rolling Stones-opsamlingsalbum
Mylène Farmer

Mylène Farmer (født Mylène Jeanne Gaultier; 12. september 1961) er en canadiskfødt fransk sangerinde og sangskriver. Med godt 25 millioner solgte plader er hun den bedst sælgende franske sangerinde nogensinde.

Hun er popstjerne i Frankrig, hvor hun kaldes "den franske Madonna"", og hvor hun holder store koncerter. 

Hun blev kendt for sangen "Libertine" og sangen "Désenchantée" i 80'erne i Danmark. "Désenchantée" blev remixet af den belgiske sangerinde Kate Ryan i 2003. Hun fik dog aldrig et egentlig gennembrud i Skandinavien. 

I 90'erne og senere blev hun lidt mere kendt uden for Frankrig og de fransktalende lande, bl.a. i Tyskland, Østrig, Rusland (hvor hendes sidste album blev nummer 1 på hitlisten), Hviderusland, Ukraine, Estland og Litauen.

I 2008 udgav hun albummet Point de suture, hvor den første single "Dégénération" med elektronisk musik og frække musikvideoer blev en stor succes i fransktalende lande såsom Frankrig og Belgien, hvor det hurtigt blev nummer 1, men også i Rusland og andre østeuropæiske lande. 

I november 2010 udgav hun albummet Bleu noir, hvor hun arbejdede med Moby, og albummet fik hurtigt succes på de franske og belgiske hitlister.

Diskografi 

 Cendres de Lune (1986)
 Ainsi soit je... (1988)
 L'Autre... (1991)
 Anamorphosée (1995)
 Innamoramento (1999)
 Avant que l'ombre... (2005)
 Point de suture (2008)
 Bleu noir (2010)
 Monkey Me (2012)
 Interstellaires (2015)
 Désobéissance (2018)
 L’emprise (2022)

Referencer

Eksterne henvisninger 

 

Sangere fra Canada
Sangere fra Frankrig
Isabelle Adjani

Isabelle Adjani (født 27. juni 1955 i Paris) er en fransk skuespiller, der fem gange har vundet en César for sine roller i filmene Possession (1981), Den dødelige sommer (fransk: L'été meurtrier) (1983), Camille Claudel (1988), Dronning Margot (fransk: La Reine Margot) (1994) samt La journée de la jupe (2009) og to gange været Oscar-nomineret som bedste skuespillerinde. Isabelle Adjani har både haft tysk-, fransk-, og engelsktalende roller.

Adjanis mor, Augusta, er tysk og faderen, Mohammed Cherif Adjani, fra Algeriet. I 1972 debuterede hun på den franske nationalscene, Comédie-Française som Agnès i Molières Fruentimmerskolen (fransk: L'Ecole des Femmes). I 1975 fik hun sit filmgennembrud i François Truffauts L'Histoire d'Adèle H (dansk: I kærlighedens lænker), som gav hende den første Oscar-nominering. 
I 1979 medvirkede hun i Werner Herzogs genindspilning af F. W. Murnaus stumfilm Nosferatu, eine Symphonie des Grauens om vampyren Graf Orlock.

En international karriere begyndte med James Ivorys Quartet (dansk: Maria), for hvilken Adjani i 1981 modtog prisen som bedste kvindelige skuespiller ved Filmfestivalen i Cannes. Sin første César fik hun for sin præstation i Jean Beckers gyserkrimi Den dødelige sommer (1983). Hun har siden medvirket i film instrueret af Roman Polanski, Werner Herzog, Carlos Saura, André Téchiné og Luc Besson. Ud over at spille hovedrollen var hun producent på Camille Claudel.

Isabelle Adjani har levet sammen med skuespilleren Daniel Day-Lewis, instruktøren Bruno Nuytten og musikeren Jean Michel Jarre. Med hver af de to førstnævnte har hun en søn.

Udvalgt filmografi 
 I kærlighedens lænker (L'Histoire d'Adèle H, François Truffaut, 1975).
 Den nye lejer (Le Locataire, Roman Polanski, 1976).
 Nosferatu – vampyren (Nosferatu: Phantom der Nacht, Werner Herzog, 1979).
 Søstrene Brontë (Les sœurs Brontë, André Téchiné, 1979).
 Maria (Quartet, James Ivory, 1981).
 Den dødelige sommer (L’été meurtrier, Jean Becker, 1983).
 Subway (Subway, Luc Besson, 1985).
 Camille Claudel (Camille Claudel), Bruno Nuytten, 1988).
 Dronning Margot (La reine Margot, Patrice Chéreau, 1994).
 Diabolique (Jeremiah S. Chechik, 1996).
 Bon voyage (Jean-Paul Rappeneau, 2003).
 Monsieur Ibrahim og koranens blomster (2003).
 La journée de la jupe (2009).
 Mammuth (2010) med Gérard Depardieu.
 David et Madame Hansen (2012).
 Carole Matthieu (2016).

Kilder 
 Edward Schmidt: Franske fristelser (PS Pige-Special nr. 6, 1996).

Eksterne henvisninger 

 

Personer fra Paris
Skuespillere fra Frankrig
Cesar for bedste kvindelige hovedrolle
Oscar-nominerede skuespillere
Franskmænd i 1900-tallet
Franskmænd i 2000-tallet
Claus Jensen

Claus Jensen kan være flere personer:

 Claus Jensen (fodboldspiller) – tidligere professionel fodboldspiller.
 Claus Jensen (fagforeningsmand) – formand for Dansk Metal
 Claus Jensen (1949) – forfatter til bl.a. "Et teknisk uheld" og rektor på Faaborg Gymnasium.
 Claus Jensen (forvaringsdømt), født Nis Bekker-Hansen - forvaringsdømt seksualforbryder fra Odense
 Claus Scharnberg Jensen - tidligere dansk atlet.
Oyndarfjørður

Oyndarfjørður er en færøsk bygd på Eysturoy's østkyst ved fjorden med samme navn.
Kommunen Oyndarfjørður bestod kun af samme bygd. Den 1. januar 2005 blev kommunen sammenlagt med Runavík kommune.

Oyndarfjørður er en af de ældste færøske bygder. Skriftlige kilder fra 1300-tallet fortæller, at bygden også var en større bygd længere tilbage i tiden. En indbygger fra Oyndarfjørður kaldes en oyndfirðingur.

Ved stranden neden for bygden findes de to Rinkusteinarnir (rokkestenene), som af bølgerne sættes i bevægelse. For at se om de bevæger sig, er der bundet et tov fra stenene til fastlandet, så man kan følge bevægelserne. Sagnet fortæller, at der var en gammel troldkvinde i Oyndarfjorður, der forbandede to sørøverskibe, så de blev til sten og for evig tid skulle stå ved strandkanten og rokke hvileløst frem og tilbage.

Oyndarfjørður Kirkja 
Midt i bygden ovenfor åens udløb ligger den lille typiske færøske trækirke med græstag fra 1838. Det er en hvidmalet, rektangulær træbygning af lodrette brædder. Græstaget var tidligere lagt på birkebark, men er nu lagt på bølgeblik. Over den smalle for-kirke mod vest er der opført en tagrytter med pyramidespir tækket med blikplader. På nordsiden har kirken to døre og fire vinduer. Den vestlige dør fører ind til for-kirken, men den anden bruges som præstedør. På sydsiden er der i alt 6 vinduer med meget forskellige mellemrum. Alle vinduer går helt op under det lille tagudhæng. Over indgangsdøren hænger en bræt, med navnene på de håndværkere, der var med til at opføre kirken i 1838.

Indvendig står kirken med åbne spær, og står i ikke malet træ. Undtagelsen korgitter, prædikestol samt den øverste del af stolegavlene, der er malet i en frisk blå farve. Over for-kirken findes et pulpitur med kirkens orgel. Kirkens største klenodie er uden tvivl altertavlen, malet i 1839 af Christoffer Wilhelm Eckersberg forstillende Gethsemane. På alterbordet står to kalke, og to høje lysestager fra kirkens opførsel. De to nyere lysestager er skænket af indbyggere i bygden. Døbefonten er af træ, sekskantet med to felter på hver side. Dåbsfadet er af tin fra 1735. Under loftet hænger to kirkeskibe. Det ene er en færøbåd, mens det andet er sluppen "Silverlinning". Kirken har to klokker. Den ene, støbt i København af I.C. & H. Gamst (1837) bruges ikke længere, mens den anden (32 cm i diameter) er fra 1947, støbt i Brønderslev – med indstriften: Harrin kaller sálir allar heim til hallar - Herren kalder alle sjæle hjem til sig". Låsen på kirkedøren er fra kirkens opførelse.

Personer tilknyttet Oyndarfjørð 
 Magnus Heinason (1548 – 18. januar 1589) – Færøsk søhelt
 Andrias Petersen (1947-) er en færøsk læge og politiker

Galleri

Ekstern henvisning 
 faroeisland.dk
 Oyndarfjørður Kirkja 

Byer på Færøerne
Eysturoy
Through the Past, Darkly (Big Hits Vol. 2)

Through The Past, Darkly (Big Hits Vol. 2) er et album fra The Rolling Stones, og det andet opsamlingsalbum som blev udgivet i 1969 kort tid efter Brian Jones afsked med bandet, og pludselige død. Through The Past, Darkly (Big Hits Vol. 2) blev derfor dedikeret til Jones.  

På grund af deres første opsamlingsalbum var blevet udgivet i to forskellige formater i England og USA indeholdt den amerikanske version hit singlerne fra den periode. 

Den engelske version indeholdte "You Better Move On", fra The Rolling Stones EP af samme navn fra 1964, og "Sittin' On A Fence", som var en sang fra Aftermath originalt udgivet i 1967 albummet Flowers i USA. Som tilføjelse til disse sange blev mange numre samlet for første gang på et engelsk album. Det var numre som: "Let's Spend the Night Together", "Ruby Tuesday", "We Love You", "Dandelion" og "Honky Tonk Women".

Begge versioner af Through The Past, Darkly (Big Hits Vol. 2) viste sig at være populære udgivelser. Den blev nummer to i England, og USA med et massivt salg.

Spor

Udgivelsen i England 

Alle sangene er skrevet af Mick Jagger and Keith Richards udtaget hvor andet er påført.

A-side 

"Jumpin' Jack Flash" – 3:40 
 Originalt udgivet som single i maj 1968.  
"Mother's Little Helper" – 2:45 
"2000 Light Years from Home" – 4:45 
"Let's Spend the Night Together" – 3:36 
 Originalt udgivet som single i januar 1967.  
"You Better Move On" (Arthur Alexander) – 2:39 
 Originalt udgivet på EPen fra 1964 The Rolling Stones.  
"We Love You" – 4:22 
 Originalt udgivet som single i august 1967.

B-side 

"Street Fighting Man" – 3:15 
"She's a Rainbow" – 4:11 
"Ruby Tuesday" – 3:16 
 Originalt udgivet som single i januar 1967.  
"Dandelion" – 3:32 
 Originalt udgivet som single i august 1967.  
"Sittin' on a Fence" – 3:02 
 Originalt udgivet på det amerikanske album Flowers i juli 1967.  
"Honky Tonk Women" – 3:00 
 Originalt udgivet som single i juli 1969.

Udgivelsen i USA

A-side 

"Paint It, Black" – 3:20 
"Ruby Tuesday" – 3:12 
"She's a Rainbow" – 4:35 
"Jumpin' Jack Flash" – 3:40 
"Mother's Little Helper" – 2:40 
"Let's Spend the Night Together" – 3:29

B-side 

"Honky Tonk Women" – 3:03 
"Dandelion" – 3:56 
"2000 Light Years from Home" – 4:45 
"Have You Seen Your Mother, Baby, Standing in the Shadow?" – 2:33 
"Street Fighting Man" – 3:10 

Opsamlingsalbum fra 1969
Rolling Stones-opsamlingsalbum
Søllerød Kirke

Søllerød Kirke i Søllerød Sogn, er en del af Rudersdal Kommune; før kommunalreformen Søllerød Kommune. Kirken, der er bygget omkring 1175. ligger på toppen af Søllerød Bakke ned til Søllerød Sø. Tårnet er bygget i munkesten ca. 1450

Vest for kirken findes Søllerød Kirkegård.

Eksterne kilder og henvisninger 

 Søllerød Kirke hos KortTilKirken.dk
 Søllerød Kirke hos danmarkskirker.natmus.dk (Danmarks Kirker, Nationalmuseet)

Kirker i Rudersdal Kommune
Kirker i Helsingør Stift
Kirker i Københavns Amt
Kirke
Peter Wrolich

Peter Wrolich (født 30. maj 1974) er en tidligere professionel østrigs landevejscykelrytter. Fra 1999 til 2008 cyklede han for det tyske ProTour-hold Gerolsteiner. Wrolich var kendt som en god sprinter.

Eksterne henvisninger 

 

Mandlige cykelryttere fra Østrig
René la Cour Sell

René la Cour Sell, (født 5. december 1962 i København), er cand.scient.soc. i public relations fra Roskilde Universitet, Direktør for Roskilde Kongres- og Idrætscenter. Han er tillige Landsformand i Parkinsonforeningen. Fra 2008 til 2012 direktør i Danmarks Naturfredningsforening. Han har tidligere været direktør i Rådet for Større Færdselssikkerhed (2001-2007) og tidligere underdirektør og ansvarlig for kommunikation og markedsføring i Danske Bank, BG Bank og Girobank. Desuden har han været ekstern lektor i kommunikation og i erhvervsøkonomi ved Roskilde Universitet i perioden 2001-2010, ligesom han fra 1999-2004 var formand for Dansk Kommunikationsforening.

Fra april 2010 er han valgt til posten som formand for censorerne på de Erhvervsøkonomiske bachelor-, og Master- og Kandidatuddannelser samt HD. Genvalgt i 2014 og senest i 2018 genvalgt til yderligere fire år. I 2020 tog René initiativ til at stifte Censorforeningen, der varetager de 84 universitetscensorkorps interesser.

Efter René la Cour Sell i 2008 blev direktør for Danmarks Naturfredningsforening udtalte han, at landbruget gennem de senere år har været skyld i op til 400 lukninger af drikkevandsboringer. Udtalelserne blev kritiseret af landbruget, og organisationen Bæredygtigt Landbrug har i 2010 stævnet ham for injurier. René La Cour Sell stod dog ved sine udtalelser. Ved både byretten og ved landsretten fik René la Cour Sell ret og Bæredygtigt Landbrug blev dømt til at betale sagens omkostninger. René La Cour Sell fratrådte sin direktørstilling i Danmarks Naturfredningsforening i sommeren 2012. 

I 2012 etablerede René la Cour Sell Normativ Ledertræning A/S, der laver lederudvikling og ledertræning. Sideløbende hermed blev Karrierefinder A/S etableret. Karrierefinder hjælper en række kommuner, herunder Lejres, Odenses, Faxes, Odsherreds, Hørsholms ledige i job. René er i dag bestyrelsesformand i virksomheden.

Fra 2013 til 2018 har René la Cour Sell været til formand for bestyrelsen for den socialøkonomiske virksomhed Settlementet på Vesterbro. I 2017 stiftede René la Cour Sell den socialøkonomiske virksomhed Roskilde SØV. Roskilde Festival Fonden donerede startkapitalen på 350.000,-kroner. René la Cour Sell er formand for bestyrelsen.

René la Cour Sell har siden 2017 været bestyrelsesformand for den Erhvervsdrivende Fond RUIB (Roskilde Universitets Internationale Boligfond.) Ligesom han er medlem af bestyrelsen for Højskolen Marielyst og de selvejende institutioner Roskilde Hvile, Ravnsholt og Himmelev Bygade.

I 2015 tiltrådte René la Cour Sell som direktør for Roskilde Kongrescenter.

Eksterne henvisninger 
 René la Cour Sells hjemmeside
 Roskilde Kongres- og Idrætscenters officielle hjemmeside

Noter 

Erhvervsfolk fra Danmark
Personer fra København
Rene
Foreningsformænd fra Danmark
Daniel Navarro

Daniel Navarro García (født 18. juli 1983 i Salamanca) er en professionel spansk professionel landevejsrytter, som kører for det professionelle cykelhold .

Daniel Navarro Garcia skiftede ved indgangen til 2011 til det danske cykelhold Team Saxo Bank SunGard, hvor han er hentet til sammen med Alberto Contador, Jesus Hernandéz og Benjamin Noval.

Eksterne henvisninger 

 

Mandlige cykelryttere fra Spanien
Made in the Shade

Made in the Shade er det tredje officielle opsamlingsalbum fra The Rolling Stones, og det blev udgivet i 1975. Efter udgivelsen af Big Hits (High Tide and Green Grass), i 1966, og Through the Past, Darkly (Big Hits Vol. 2) i 1969, følte bandet at det var tid til at lave en ny antologi over deres arbejde. 
Selvom Hot Rocks 1964-1971 og More Hot Rocks (Big Hits & Fazed Cookies), fra henholdsvis 1971 og 1972, var blevet udgivet var de ikke udgivet af The Rolling Stones men af Allen Kleins ABKCO Records uden The Rolling Stones godkendelse. 

Materialet på Made in the Shade var højdepunkerne fra bandets tidligere Decca/Londons periode, der kørte fra Sticky Fingers (1971) til It's Only Rock 'n' Roll (1974), uden noget nyt materiale. 

Selvom Made in the Shade købte tid til at The Rolling Stones kunne lave deres næste studiealbum (de var midtvejs med at indspille Black and Blue i juni 1975) var det også udgivet for at fange bandets sommer tour i Amerika, der viste Ron Wood optræde for første gang som erstatning for Mick Taylor. Da Wood passede så godt ind blev han bedt om at blive i bandet. 

Made in the Shade blev nummer 14. i England, og plads nummer 6. i USA hvor den solgte platin.

Spor 

Alle sangene er skrevet af Mick Jagger and Keith Richards udtaget hvor andet er påført.

"Brown Sugar" – 3:50 
"Tumbling Dice" – 3:44 
"Happy" – 3:04 
"Dance Little Sister" – 4:10 
"Wild Horses" – 5:41 
"Angie" – 4:31 
"Bitch" – 3:37 
"It's Only Rock 'n' Roll (But I Like It)" – 5:07 
"Doo Doo Doo Doo Doo (Heartbreaker)" – 3:27 
"Rip This Joint" – 2:23 

Opsamlingsalbum fra 1975
Rolling Stones-opsamlingsalbum
Straffeproces

Straffeproces er den måde, som offentlige straffesager gennemføres på. Måden er fastlagt i et regelsæt, som samlet kan kaldes de straffeprocesuelle regler. I dansk ret står hovedparten af disse regler i retsplejelovens fjerde bog.

I en straffesag er der to parter. Anklagemyndigheden og den tiltalte. Sidstnævnte betegnes forskelligt, alt efter tidspunktet for en eventuel straffesag. Betegnelsen "gerningsperson" kan dog altid benyttes. Såfremt politiet har eftersøgt gerningspersonen, kan man betegne vedkommende "eftersøgte". Er gerningspersonen sigtet for en lovovertrædelse, benævnes vedkommende "sigtede". Er der rejst tiltale, benævnes vedkommende "tiltalte". Er der kun mistanke, men hverken sigtelse eller tiltale, kan vedkommende benævnes "mistænkte". Når straffesagen er slut, benævnes personen som "dømt" eller "frifundnet" alt efter sagen udfald.

Under en straffesag kan retten tage stilling til, om gerningspersonen skal betale erstatning til den person, som har været udsat for gerningspersonens kriminelle handling. Den person (offeret) benævnes forurettede. Gerningspersonen kan pålægges at betale forurettede en erstatning. Det kan fx være erstatning for forurettedes udgifter til psykologbehandling, tabt arbejdsfortjeneste eller lignende. Er der tale om en seksualforbrydelse, en meget grov voldsforbrydelse eller en krænkelse af forurettedes fred eller ære, kan gerningspersonen også dømmes til at betale godtgørelse for den lidte tort til forurettede. Det fremgår af erstatningsansvarslovens § 26. I alle disse tilfælde er der tale om, at forurettede beder retten tage stilling til et civilretligt krav under straffesagen. Et sådan krav kalder man derfor et adhæsionskrav.

Referencer 

 
Jura
Retsvidenskab
Juridiske discipliner
Offentlig ret

lt:Baudžiamasis procesas
Marcel Sieberg

Marcel Sieberg (født 30. april 1982 i Castrop-Rauxel) er en tidligere tysk professionel landevejsrytter.

Eksterne henvisninger 

 Officielle hjemmeside 
 

Mandlige cykelryttere fra Tyskland
Personer fra Nordrhein-Westfalen